CELEX: 62018CN0673
Language: fi
Date: 2018-10-30 00:00:00
Title: Asia C-673/18: Ennakkoratkaisupyyntö, jonka Cour d’appel de Paris (Ranska) on esittänyt 30.10.2018 – Santen SAS v. Directeur général de l’Institut national de la propriété industrielle

21.1.2019   
            
            
               FI
            
            
               Euroopan unionin virallinen lehti
            
            
               C 25/24
            
         
      Ennakkoratkaisupyyntö, jonka Cour d’appel de Paris (Ranska) on esittänyt 30.10.2018 – Santen SAS v. Directeur général de l’Institut national de la propriété industrielle
      (Asia C-673/18)
      (2019/C 25/30)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Paris
      
         Pääasian asianosaiset
      
      
         Valittaja: Santen SAS
      
         Vastapuoli: Directeur général de l’Institut national de la propriété industrielle
      
         Ennakkoratkaisukysymykset
      
      
                  1)
               
               
                  Onko 19.7.2012 annetussa tuomiossa NEURIM (C-130/11, EU:C:2012:489) tarkoitettua eri käyttösovelluksen käsitettä tulkittava suppeasti eli
                  
                              —
                           
                           
                              onko sen katsottava koskevan ainoastaan tilannetta, jossa on kysymys lääkkeen käyttämisestä ihmisten hoidossa sen jälkeen, kun sitä on ensin käytetty eläinten hoidossa, vai
                           
                        
                              —
                           
                           
                              onko sen katsottava koskevan käyttötarkoitusta, joka liittyy uuteen terapeuttiseen alaan eli uuteen lääkevalmisteeseen verrattuna aikaisempaan markkinoille saattamista koskevaan lupaan, tai lääkettä, jossa vaikuttavalla aineella on eri vaikutustapa kuin siinä lääkkeessä, jolle ensimmäinen markkinoille saattamista koskeva lupa myönnettiin, vai
                           
                        
                              —
                           
                           
                              onko sitä arvioitava yleisemmin ottaen huomioon asetuksen (EU) N:o 469/2009 (1) tavoitteet, joiden mukaisesti pyritään ottamaan käyttöön järjestelmä, jossa otetaan huomioon kaikki asiaan liittyvät edut, mukaan lukien kansanterveys, tiukempien kriteerien mukaisesti kuin niiden, joiden nojalla arvioidaan keksinnön patentoitavuutta,
                           
                        vai onko sitä tulkittava sitä vastoin laajasti eli siten, että se kattaa paitsi eri terapeuttiset käyttötarkoitukset ja sairaudet, myös erilaiset koostumukset, annostelut ja/tai antamistavat.
               
            
                  2)
               
               
                  Tarkoitetaanko 19.7.2012 annetussa tuomiossa NEURIM (C-130/11) tarkoitetulla ”peruspatentilla annetun suojan piiriin kuuluvan käyttösovelluksen” käsitteellä sitä, että peruspatentin ulottuvuuden on vastattava kyseisen markkinoille saattamista koskevan luvan ulottuvuutta ja näin ollen rajoituttava koskemaan uutta lääketieteellistä käyttösovellusta, joka vastaa kyseisessä markkinoille saattamista koskevassa luvassa mainittua terapeuttista käyttötarkoitusta?
               
            
         (1)  Lääkkeiden lisäsuojatodistuksesta 6.5.2009 annettu Euroopan parlamentin ja neuvoston asetus (EY) N:o 469/2009 (EUVL 2009, L 152, s. 1).